Поштовани,

Наши дугогодишњи сарадници, чланови групе „Ораси“ обратили су нам се пре извесног времена с идејом да будемо издавачи њиховог првог албума „Певана антологија“. Прихватили смо ту замисао, јер сматрамо да је њихов пројекат културно-просветног карактера, а нашу оргаизацију чине, пре свега, просветни радници. Наиме, композиције „Ораха“ имају за циљ да привуку младе генерације српској поезији 20.века. То је мисионарски подухват. Они покушавају и успевају да нове нараштаје заинтересују за песме највећих српских песника 20. века. На њиховом списку снимљених композиција је и једна, настала по стиховима песме „Одјекивање“ Васка Попе .

Задужбина Милаша Црњанског остварује ауторска праваовог песника, по нашим сазнањима. Одредбама члана 59 Закона о ауторским и сродним правима предвиђено је да се ауторска права наслеђују. И за сваки облик коришћења ауторских права потребна је дозвола аутора, односно наследника ауторских права.

Узимајући у обзир претходно речено, као и чињеницу да би музички албум групе „Ораси“, са поменутом композицијом, био непрофитног карактера, односно био би дељен бесплатно, замолили бисмо да коришћење поменутог дела Васка Попе у сврху објављивања и публиковања истог буде ослобођено било каквих материјалних накнада. У супротном одустали бисмо од објављивања ове композиције групе „Ораси“, настале по стиховима именоване песме.

Удружење „Доситеј Обрадовић“

У Београду, 28.1.2020.